b'\n_START_ARTICLE_\nKatja Fa\xc5\xa1ink\n_START_SECTION_\n\xc5\xbdivljenje in delo\n_START_PARAGRAPH_\nV Idriji je obiskovala prva dva letnika gimnazije. Kasneje je \xc5\xa1olanje nadaljevala v Ljubljani. Kon\xc4\x8dala je diplomski in podiplomski \xc5\xa1tudij ekonomije. Najprej se je zaposlila v marketingu tr\xc5\xbei\xc5\xa1ke tovarne Peko. Ob \xc5\xa1tudiju je izvajala \xc5\xa0ole li\xc4\x8denja po Sloveniji, na radiu je imela oddajo Lepotne minutke, na TV pa ve\xc4\x8d kot 160 oddaj Lepota in stil. Ustanovila je lepotilne salone pod okriljem blagovne znamke Cat in jih zapustila zaposlenim, nastopala je v reklamah za telefone, \xc4\x8devlje, obleke, li\xc4\x8dila in \xc4\x8dokoladne izdelke. _NEWLINE_Po nastopu v oddaji Zvezde pojejo (2008) je izdala ve\xc4\x8d singlov in videospotov s popevkami. Osvojila je nagrade treh festivalov (Slovenska popevka 2010, Melodije Mostara Bosna 2010, MEF Hrvatska 2011)._NEWLINE_Dejavna je kot predavateljica na teme podjetni\xc5\xa1tva, tr\xc5\xbeenja in strate\xc5\xa1kega komuniciranja, vodi korporativno komuniciranje za skupino ELES in je predstavnica za stike z javnostmi za ve\xc4\x8d podjetij. V preteklosti je bila direktorica marketinga za podro\xc4\x8dje Evrope, Srednjega Vzhoda in Afrike pri organizaciji Hunter & Bard . Je soavtorica u\xc4\x8dbenika za predmet domovinska in dr\xc5\xbeavljanska kultura in etika za O\xc5\xa0 (COBISS) ter prejemnica priznanja Naj mentorica Zavoda Ypsilon. Dejavna je \xc5\xa1e kot blogerka, kolumnistka v reviji \xc5\xbdenski svet in drugod, humanitarka in modna poznavalka.'